open-index/open-wikipedia-markdown huggingface dataset:
Κωνσταντίνος Μίχαλος

Ο **Κωνσταντίνος Μίχαλος** (1960 - Κρυονέρι Αττικής, 6 Αυγούστου 2021) ήταν Έλληνας επιχειρηματίας που διετέλεσε πρόεδρος του Εμπορικού και Βιομηχανικού Επιμελητηρίου Αθηνών (ΕΒΕΑ).

Γεννήθηκε το 1960 και ήταν γιος του βιομηχάνου και πολιτικού Χρήστου Μίχαλου, (ο οποίος ανέλαβε σημαντικές πολιτικές και διοικητικές θέσεις κατά την περίοδο των δικτατορικών κυβερνήσεων 1967-1973). Σπούδασε οικονομικά και πολιτικές επιστήμες στο πανεπιστήμιο Essex (Μ. Βρετανίας) και πραγματοποίησε μεταπτυχιακές σπουδές σε θέματα οικονομικών εφαρμογών στο London School of Economics.

Το 1988 ανέλαβε την διοίκηση της οικογενειακής εταιρείας SWAN Α.Ε. Το 1993 εξελέγη μέλος του διοικητικού συμβουλίου του ΕΒΕΑ και το 2006 πρόεδρός του. Το 2002 εξελέγη μέλος του Δ.Σ. του Αραβοελληνικού Εμπορικού Επιμελητηρίου και το 2004 αντιπρόεδρός του, ενώ το 2003 εξελέγη πρόεδρος του Συνδέσμου Επιχειρήσεων Βορείου Αττικής. Την περίοδο 2004-2005 διετέλεσε ειδικός σύμβουλος του Υπουργείου Ανάπτυξης. Την περίοδο 2005 - 2006 διετέλεσε γενικός γραμματέας του Υπουργείου Οικονομίας και Οικονομικών ενώ το 2007 εξελέγη μέλος του Δ.Σ. της ΔΕΗ. Το 2008 εξελέγη μέλος του Δ.Σ. του ΟΤΕ. Τον Δεκέμβριο 2011 επανεξελέγη για 4 έτη πρόεδρος ΕΒΕΑ και τον Μάρτιο 2012 εξελέγη πρόεδρος της ΚΕΕΕ (Κεντρική Ένωση Επιμελητηριων Ελλάδος).

Διετέλεσε μέλος του Δ.Σ αερολιμένα Αθηνών "Ελευθέριος Βενιζέλος" από τον Νοέμβριο 2012 έως το Μάϊο 2015, καθώς και μέλος του Δ.Σ. "Αστήρ Παλλάς Ξενοδοχειακή Α.Ε." από τον Ιούνιο 2012 έως τον Ιούλιο 2017. Το 2013 συνίδρυσε την Μίχαλος Κωνσταντίνος & Σια Ι.Κ.Ε. (M Trading Group) της οποίας αποτελεί συνδιαχειριστής της.

Ήταν πατέρας 4 παιδιών και μιλούσε Αγγλικά και Γαλλικά.

Απεβίωσε στις 6 Αυγούστου 2021 σε ηλικία 61 ετών στο γραφείο του στο Κρυονέρι Αττικής από ανακοπή καρδιάς.

## Παραπομπές


Κατηγορία:Έλληνες επιχειρηματίες
Μάχη του Μπενεβέντο (212 π.Χ.)

Η **μάχη του Μπενεβέντο** πραγματοποιήθηκε το 212 π.Χ. ανάμεσα στους Ρωμαίους του Κόιντου Φούλβιου Φλάκου και τους Καρχηδόνιους του Άννωνα στο Μπενεβέντο κατά το Δεύτερο Καρχηδονιακό Πόλεμο. Νικητές εξήλθαν οι Ρωμαίοι. Ο Τίτος Λίβιος μας δίνει μια σύντομη περιγραφή της μάχης.

Κατηγορία:Μάχες του Β΄ Καρχηδονιακού Πολέμου
581 Ταουντονία

Η **Ταουντονία (Tauntonia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,488. Ανακαλύφθηκε το 1905 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από την πόλη αυτή.

## Φυσικά χαρακτηριστικά
Η μέση διάμετρος της Ταουντονίας εκτιμάται σε 63,66 χιλιόμετρα. Ο φασματικός τύπος της είναι **Xk**, ενώ το άλβεδό της είναι 0,076. Η Ταουντονία περιστρέφεται γύρω από τον εαυτό της μία φορά κάθε 15 ώρες και 32 λεπτά, μία μάλλον αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ταουντονια
582 Ολυμπία

Η **Ολυμπία** (*Olympia*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,004. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από την αρχαία Ολυμπία. Η κλίση του επιπέδου της τροχιάς της Ολυμπίας ως προς το επίπεδο της εκλειπτικής είναι μία από τις μεγαλύτερες για αστεροειδή της Κύριας Ζώνης.

## Φυσικά χαρακτηριστικά
Η μέση διάμετρος της Ολυμπίας εκτιμάται σε 43,4 χιλιόμετρα. Ο φασματικός τύπος της είναι μάλλον **S** (λιθώδης), ενώ το άλβεδό της είναι 0,213. Η Ολυμπία περιστρέφεται γύρω από τον εαυτό της μία φορά κάθε 36 ώρες, μία πολύ αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ολυμπια
Κατηγορία:Όλυμπος
Μάχη του Τάραντα (209 π.Χ.)

Η **μάχη του Τάραντα** πραγματοποιήθηκε το 209 π.Χ. ανάμεσα στους Ρωμαίους του Κόιντου Φάβιου Μάξιμου και τους Καρχηδόνιους του Αννίβα στον Τάραντα κατά το Δεύτερο Καρχηδονιακό Πόλεμο. Οι Ρωμαίοι, μετά την ήττα τους στη μάχη του Τάραντα το 212 π.Χ., είχαν χάσει την πόλη, αλλά σε αυτή τη μάχη το 209 π.Χ. την ανακατέλαβαν.

Κατηγορία:Μάχες του Β΄ Καρχηδονιακού Πολέμου
583 Κλοτίλδη

Η **Κλοτίλδη (Klotilde)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,967. Ανακαλύφθηκε την παραμονή της Πρωτοχρονιάς του 1906 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από το όνομα της θυγατέρας του αστρονόμου `Εντμουντ Βάις.

## Φυσικά χαρακτηριστικά
Η μέση διάμετρος της Κλοτίλδης εκτιμάται σε 81,64 χιλιόμετρα. Ο φασματικός της τύπος είναι μάλλον **C** (ανθρακούχος), ενώ το άλβεδό της είναι 0,066. Η Κλοτίλδη περιστρέφεται γύρω από τον εαυτό της μία φορά κάθε 9 ώρες και 13 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κλοτιλδη
Καϊζερσλάουτερν

Το **Καϊζερσλάουτερν** (γερμανικά: *Kaiserslautern*, ) είναι πόλη στη νοτιοδυτική Γερμανία στην άκρη του δάσους Παλατινάτου (Pfälzer Wald). Το ιστορικό κέντρο χρονολογείται από τον 9ο αιώνα και βρίσκεται σε απόσταση 459 χιλιόμετρα από το Παρίσι, 117 χιλιόμετρα από την Φρανκφούρτη και 159 χιλιόμετρα από το Λουξεμβούργο. Ο πληθυσμός της ανέρχεται στους 99.469 κατοίκους, στην περιοχή της πόλης ζουν επιπλέον περίπου 50.000.

Η μεγαλύτερη εκκλησία είναι η «Μαριενκίρχε» (γερμανικά: Marienkirche, δηλαδή Ναός της Παναγίας).

Τον Ιούνιο του 2006 ήταν μια από τις 12 γερμανικές πόλεις που φιλοξένησε το Παγκόσμιο Κύπελλο Ποδοσφαίρου 2006. Το Καϊζερσλάουτερν είναι έδρα της ομάδας ποδοσφαίρου ΦΚ Καϊζερσλάουτερν, η οποία έγινε τέσσερις φορές πρωταθλήτρια Γερμανίας.

## Ιστορία
Από το 1793 μέχρι την ήττα του Ναπολέοντα στο Βατερλώ το 1815, η περιοχή βρισκόταν υπό γαλλική διοίκηση. Όταν η γαλλική δύναμη μειώθηκε μετά το 1815, το Καϊζερσλάουτερν και το Παλατινάτο έγινε βαυαρική επαρχία και παρέμεινε μέχρι το 1918. Μετά το Α Παγκοσμίου Πολέμου, γαλλικά στρατεύματα κατέλαβαν και πάλι το Παλατινάτο για πολλά χρόνια. Στο Β' Παγκόσμιο Πόλεμο περισσότερο από το 60% του Καϊζερσλάουτερν καταστράφηκε.

## Παραπομπές


Κατηγορία:Κωμοπόλεις της Γερμανίας
Κατηγορία:Πόλεις της Ρηνανίας-Παλατινάτου
586 Θέκλα

Η **Θέκλα (Thekla)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,233. Ανακαλύφθηκε το 1906 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Θέκλας εκτιμάται σε 82,38 χιλιόμετρα. Ο φασματικός τύπος της είναι **Ch** (είδος ανθρακούχου), ενώ το άλβεδό της είναι 0,054. Η Θέκλα περιστρέφεται γύρω από τον εαυτό της μία φορά κάθε 10 ώρες και 38 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Θεκλα
588 Αχιλλεύς

Ο **Αχιλλεύς (Achilles)** είναι ένας μεγάλος αστεροειδής με απόλυτο μέγεθος (όπως ορίζεται για το Ηλιακό Σύστημα) 8,67. Ανακαλύφθηκε το 1906 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη. Ο Αχιλλεύς είναι ο πρώτος αστεροειδής της Τρωικής Ομάδας που ανακαλύφθηκε και πήρε το όνομά του από τον μυθικό ήρωα Αχιλλέα της *[[Ιλιάδα]]ς*. Περιφέρεται σε μία μέση θέση γύρω από το Λαγκρανζιανό σημείο L4 του συστήματος Ηλίου-Δία, είναι δηλαδή όπως λέμε ένα **«ηγούμενο»** μέλος της Τρωικής Ομάδας (ή μέλη του *«Ελληνικού στρατοπέδου»*). Μετά την ανακάλυψη μερικών ακόμα αστεροειδών της Τρωικής Ομάδας, επεκράτησε η συνήθεια μεταξύ των αστρονόμων να δίνονται ονόματα Ελλήνων ηρώων του Τρωικού Πολέμου στα ηγούμενα μέλη της Ομάδας και ονόματα Τρώων στα **«επόμενα»** μέλη (του Λαγκρανζιανού σημείου L5, γνωστά επίσης και ως μέλη του *«Τρωϊκού στρατοπέδου»*). Στο μεταξύ όμως είχαν ονομασθεί δύο εξαιρέσεις στον κανόνα αυτόν, οι οποίες και παραμένουν, αποκαλούμενες και «κατάσκοποι»: είναι ο 624 Έκτωρ στο ελληνικό «στρατόπεδο» και ο 617 Πάτροκλος στο τρωικό.

## Φυσικά χαρακτηριστικά
Η μέση διάμετρος του Αχιλλέως εκτιμάται σε 135,5 χιλιόμετρα, ενώ η μάζα του έχει εκτιμηθεί σε 2,6 τετράκις εκατομμύρια τόνους για μέση πυκνότητα 2,0 gr/cm³. Για την πυκνότητα αυτή, η επιτάχυνση της βαρύτητας στον ισημερινό του εκτιμάται σε 3,79&nbsp;cm/s², ενώ η ταχύτητα διαφυγής σε 71,6 m/sec (258 χιλιόμετρα την ώρα). Ο φασματικός τύπος του είναι **D**, ενώ το άλβεδό του είναι 0,0328. Ο Αχιλλεύς περιστρέφεται γύρω από τον εαυτό του με περίοδο που δεν είναι γνωστή επακριβώς, αλλά πάντως μεγαλύτερη από 12 ώρες. Η μέση θερμοκρασία στην επιφάνειά του εκτιμάται σε 124 Κ (149 βαθμοί Κελσίου κάτω από το μηδέν).

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αχιλλευς
589 Κροατία

Η **Κροατία (Croatia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,87. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη. Κατά τη στιγμή της ανακαλύψεώς του ο αστεροειδής είχε φαινόμενο μέγεθος 12,5 και βρισκόταν στην Παρθένο. Ονομάσθηκε Κροατία μετά από υπόδειξη του Μαξ Βολφ, για να τιμηθεί το νεοσύστατο τότε Αστεροσκοπείο της Κροατικής Εταιρείας Φυσικών Επιστημών στο Ζάγκρεμπ. Πολλοί αστρονόμοι από διαφορετικές χώρες συνεργάσθηκαν για τον προσδιορισμό των τροχιακών παραμέτρων της Κροατίας.

## Φυσικά χαρακτηριστικά
Η μέση διάμετρος της Κροατίας των 57 χιλιομέτρων που υπολογίσθηκε αρχικά, με χρήση της μεθόδου του Αργκελάντερ έρχεται σε αντίθεση με αυτή που εκτιμήθηκε από τα δεδομένα του IRAS, 87,54 χιλιόμετρα. Ο φασματικός τύπος της είναι πιθανώς **CX**, ενώ το άλβεδό της είναι 0,051. Είναι άγνωστο αν και με ποια περίοδο περιστρέφεται η Κροατία γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κροατια
590 Τόμυρις

Η **Τόμυρις (Tomyris)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,895. Ανακαλύφθηκε το 1906 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την ομώνυμη βασίλισσα των Μασσαγετών περί το 530 π.Χ..

## Φυσικά χαρακτηριστικά
Η μέση διάμετρος του αστεροειδούς αυτού εκτιμάται σε 39,86 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,122. Η Τόμυρις περιστρέφεται γύρω από τον εαυτό της μία φορά κάθε 5 ώρες και 34 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Τομυρις
591 Ίρμγκαρντ

Η **`Ιρμγκαρντ (Irmgard)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,47. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της `Ιρμγκαρντ εκτιμάται σε 51,86 χιλιόμετρα. Ο φασματικός τύπος της είναι πιθανώς **X**, ενώ το άλβεδό της είναι 0,036. Η `Ιρμγκαρντ περιστρέφεται γύρω από τον εαυτό της μία φορά κάθε 7 ώρες και 21 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιρμγκαρντ
Μενχενγκλάντμπαχ

Η **Μενχενγκλάντμπαχ** () είναι πόλη στο ομοσπονδιακό κρατίδιο της Βόρειας Ρηνανίας-Βεστφαλίας. Η πόλη ιδρύθηκε το 1975 μετά την ένωση των μικρότερων Mönchengladbach, Rheydt, Amt Wickrath. Ο σημερινός δήμος έχει 258.251 κατοίκους. Η ονομασία προέρχεται από το μοναστήρι Γκλάντμπαχ που ιδρύθηκε το 974. Η πόλη είναι ένα βιομηχανικό κέντρο και έδρα της ποδοσφαιρικής ομάδας Μπορούσια Μενχενγκλάντμπαχ.

## Αδελφοποιημένες πόλεις
* Βόρειο Τάινσάιντ, 
* Ρουμπαί, 
* Θάροκ, 
* Μπράντφορντ, 
* Βερβιέ, 
* Ρουρμοντ, 

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βόρειας Ρηνανίας-Βεστφαλίας
Εμελιάν Πουγκατσιόφ

thumb|200px|Ο Γιεμελιάν Πουγκατσόφ
Ο **Εμελιάν (Αιμιλιανός) Ιβάνοβιτς Πουγκατσιόφ** (ρωσική γραφή: **Емельян Иванович Пугачёв** ΔΦΑ: [jɪmʲɪˈlʲˈjan ɪˈvanəvʲɪt͡ɕ  pʊgɐˈt͡ɕof]), (1742 - 21 Ιανουαρίου 1775), ήταν Κοζάκος γαιοκτήμονας, ηγέτης (αταμάνος) μιας φοβερής κοζάκικης εξέγερσης (1773-1774) της περιοχής του Ντον κατά της τσαρίνας Αικατερίνης της Μεγάλης της Ρωσίας.
## Βιογραφία
Υπηρέτησε στον αυτοκρατορικό στρατό 1771-73 και πήρε μέρος στις τελευταίες μάχες του Επταετούς Πολέμου, στην εκστρατεία εναντίον της Πολωνίας και στον Α΄ Ρωσοτουρκικό πόλεμο (1768-74). Το 1772 συνελήφθη για λιποταξία και φυλακίστηκε στο Καζάν, απ΄όπου όμως απέδρασε. Το επόμενο έτος προκάλεσε την εξέγερση μιας στρατιάς Κοζάκων, η οποία, υποστηριζόμενη κυρίως από εργάτες και αγρότες, κατόρθωσε να δημιουργήσει ένα είδος αυτόνομης κυβέρνησης, την αρχηγία της οποίας ανέλαβε ο ίδιος ο *Πουγκατσόφ* με τον τίτλο «Τσάρος Πέτρος Γ΄», θέλοντας έτσι να θυμίσει στην αυτοκράτειρα Αικατερίνη Β΄ τη συμμετοχή της στη δολοφονία του συζύγου της Πέτρου Γ΄. Καταδιωκόμενος από τα αυτοκρατορικά στρατεύματα, προκάλεσε και άλλες εξεγέρσεις των  Μπασκίρων, κατέστρεψε το Καζάν, κατέλαβε το Σαράτοφ και άλλα φρούρια και πολιόρκησε το Αρινμπούρκ, σημαντικό εμπορικό κέντρο της περιοχής του Ουράλη.

## Το χρονικό της εξέγερσης
Το χρονικό της εξέγερσης αυτής μάς παραθέτει ο Αλέξανδρος Πούσκιν στο έξοχο βιβλίο του *«Ιστορία του Πουγκατσιόφ»*, ενώ γεγονότα της εξέγερσης συναντάμε και στο άλλο έργο του Πούσκιν, *«[[Η κόρη του λοχαγού]]»* (1836).
## Το τέλος
Τελικά νικήθηκε στη Σαρέπτα και, όπως αναφέρουν ορισμένες πηγές, προδόθηκε από Κοζάκους του Ντον και συνελήφθη. Οδηγήθηκε στη Μόσχα όπου και αποκεφαλίστηκε.

## Επίλογος
Ατίθασος και σκληρός χαρακτήρας, μπορεί να θεωρηθεί πρόδρομος των αγροτικών επαναστατών της Ρωσίας. Το μίσος του εναντίον της τσαρίνας και οι σκληρές μέθοδοί του, εξέφραζαν βασικά την απελπισμένη διαμαρτυρία εναντίον ενός συστήματος που, για να εποικίσει μισοέρημες εκτάσεις, μετέφερε εκεί με τη βία πλήθη δουλοπάροικων· και ήταν ακόμα η απεγνωσμένη άμυνα των απόκληρων εναντίον της τσαρικής απολυταρχίας, που δεν ήταν διατεθειμένη να κάνει την παραμικρή μεταρρύθμιση.

## Παραπομπές


Κατηγορία:Ιστορία της Ρωσίας
Κατηγορία:Κοζάκοι
Κατηγορία:Επαναστάτες
Κατηγορία:Ιστορία της Ουκρανίας
Κατηγορία:Πληθυσμιακές ομάδες στην Ευρώπη
Περιφερειακές Ενότητες της Ελλάδας

**Περιφερειακή Ενότητα** είναι ένας όρος της τοπικής αυτοδιοίκησης που εισήχθη το 2011 με το Πρόγραμμα «Καλλικράτης» και αποδίδει την υποδιαίρεση μιας περιφέρειας. Συνολικά έχουν οριστεί 74 περιφερειακές ενότητες.

Γεωγραφικά, οι περιφερειακές ενότητες σχηματίσθηκαν ως εξής:
* Στις περιφέρειες Κεντρικής Μακεδονίας, Δυτικής Μακεδονίας, Ηπείρου, Δυτικής Ελλάδας, Στερεάς Ελλάδας, Πελοποννήσου και Κρήτης οι περιφερειακές ενότητες ταυτίζονται με τις εδαφικές περιφέρειες των Νομαρχιακών Αυτοδιοικήσεων.
* Στις περιφέρειες Ανατολικής Μακεδονίας και Θράκης, Θεσσαλίας, Ιονίων Νήσων και Βορείου Αιγαίου ορισμένες περιφερειακές ενότητες ταυτίζονται με τις εδαφικές περιφέρειες των νομών, ενώ άλλες προέκυψαν από νησιωτικά τμήματα των νομών (περιφερειακές ενότητες Θάσου, Σποράδων, Ιθάκης, Ικαρίας και Λήμνου).
* Στην περιφέρεια Αττικής ορισμένες περιφερειακές ενότητες ταυτίζονται με τις εδαφικές περιφέρειες των νομαρχιών (περιφερειακές ενότητες Ανατολικής και Δυτικής Αττικής), ενώ άλλες προέκυψαν από το νησιωτικό τμήμα της νομαρχίας Πειραιώς (περιφερειακή ενότητα Νήσων) και τους τομείς της πρώην νομαρχίας Αθηνών (περιφερειακές ενότητες Βορείου, Δυτικού, Κεντρικού και Νοτίου Τομέων Αθηνών).
* Στην περιφέρεια Νοτίου Αιγαίου δεν ελήφθησαν υπόψιν οι νομοί. Οι περιφερειακές ενότητες σχηματίστηκαν βάσει της γεωγραφικής εγγύτητας των νησιών που τις απαρτίζουν.

Διοικητικά, η περιφερειακή ενότητα δεν αποτελεί αυτοδιοικούμενο θεσμό ούτε διαθέτει δικό της συμβούλιο. Ορίζεται όμως ότι σε κάθε περιφερειακή ενότητα (ή ομάδα ενοτήτων σε λίγες περιπτώσεις) θα αντιστοιχεί ένας άμεσα εκλεγμένος Αντιπεριφερειάρχης, ο οποίος θα προέρχεται υποχρεωτικά από το συνδυασμό του περιφερειάρχη, θα έχει δηλωθεί ως τέτοιος στο ψηφοδέλτιο και θα έχει αυξημένες κατά τόπο αρμοδιότητες. Αυξημένες αρμοδιότητες (μητροπολιτικού χαρακτήρα) έχει η Μητροπολιτική Ενότητα Θεσσαλονίκης, που ασκούνται από τη μητροπολιτική επιτροπή.

## Περιφερειακές ενότητες

## Παραπομπές


## Πηγές
* Πρόγραμμα «Καλλικράτης» - άρθρα 3 (μεταξύ άλλων, κατάλογος περιφερειακών ενοτήτων), 113§2, 120§1-2, 160§3 (θέσπιση, εκλογή και ειδικές αρμοδιότητες Αντιπεριφερειάρχη).
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - μεταξύ άλλων, αναθεωρημένος κατάλογος των περιφερειακών ενοτήτων.

## Δείτε επίσης
* Κατάλογος Περιφερειακών ενοτήτων Ελλάδας ανά έκταση
* Κατάλογος Περιφερειακών Ενοτήτων Ελλάδας ανά πληθυσμό
* Κατάλογος Περιφερειακών Ενοτήτων Ελλάδας ανά πυκνότητα πληθυσμού

*
Χρωματοφωτόμετρο

Το **χρωματοφωτόμετρο** είναι όργανο μέτρησης της έντασης του χρώματος ενός υλικού. Υπάρχουν δύο τύποι:

**Ο τύπος που μετρά το [[χρώμα]] με ανάκλαση του προσπιπτόμενου φωτός**. 
Ο τύπος αυτός εκτιμά το χρώμα όπως το ανθρώπινο μάτι. Χρησιμοποιείται στον έλεγχο των ελαιοχρωμάτων, των τροφίμων και γενικά αδιαφανών υλικών. Η οργανολογία του είναι απλή. Μια δέσμη λευκού φωτός προσπίπτει στο εξεταζόμενο αντικείμενο και κάποια φωτόμετρα ευαίσθητα σε διάφορα μήκη κύματος (χρώματα) μετράνε το ποσοστό ανάκλασης του κάθε χρώματος.

**Ο τύπος που μετρά το φως που διαπερνά το εξεταζόμενο υλικό**. Ο τύπος αυτός είναι ιδιαιτέρως χρήσιμος στα χημικά εργαστήρια, διότι μπορεί να χρησιμοποιηθεί για να μετρήσει την περιεκτικότητα εγχρώμων διαλυμάτων, αν και για ακριβέστερα αποτελέσματα χρησιμοποιείται το φασματοφωτόμετρο. Η οργανολογία του είναι πολύ απλή: Ένας λαμπτήρας που έχει σε σειρά ένα φίλτρο, συνήθως χρωματιστό γυαλί, ώστε να παρέχει χρωματιστό φως κατ΄ επιλογή του χειριστή, φωτίζει το προς εξέταση αντικείμενο. Πίσω από το αντικείμενο βρίσκεται ένα φωτόμετρο που μετρά πόσο φως πέρασε από το εξεταζόμενο σώμα.

Κατηγορία:Συσκευές εργαστηρίου
Γκιζέλα Ντάλι

**Γκιζέλα Ντάλι** (Πλάκα, 23 Αυγούστου 1937  - Νάξος, 10 Σεπτεμβρίου 2010) ήταν το καλλιτεχνικό ψευδώνυμο της **Αδαμαντίας Μαυροειδή**, Ελληνίδας ηθοποιού του κινηματογράφου.

## Βιογραφία
Σπούδασε στη σχολή χορού Ανωμερίτου, στη σχολή «Καλών Τεχνών» και στη δραματική σχολή «Εθνικού Ωδείου». Έγινε γνωστή στις δεκαετιες του '60 και '70 κυρίως από τον κινηματογράφο. Αποσύρθηκε νωρίς από τον καλλιτεχνικό χώρο (1976). Από εκεί και ύστερα έζησε στη Νάξο - την πατρίδα της από τη μεριά της μητέρας της - όπου ανέπτυξε και πολιτιστική δραστηριότητα. Πιο συγκεκριμένα στο χωριό Κόρωνος.

Υπήρξε σύζυγος του σκηνοθέτη Ντίμη Δαδήρα. Απεβίωσε από καρκίνο, με τον οποίο διαγνώστηκε το 2010.

## Φιλμογραφία

## Παραπομπές


## Πηγές
* Θεόδωρος Έξαρχος *Έλληνες ηθοποιοί: 1926 - 1940*, Εκδόσεις Δωδώνη

Κατηγορία:Ελληνίδες ηθοποιοί κινηματογράφου
Στέφανος Νάτσινας

thumb|right|
Ο **Στέφανος Νάτσινας** (13 Σεπτεμβρίου 1910 – 26 Ιουλίου 1976) ήταν Έλληνας πολιτικός και δικηγόρος. Διετέλεσε μεταξύ άλλων Γενικός Γραμματέας Υπουργείου Δημοσίων Έργων και Γενικός Γραμματέας Υπουργείου Εμπορίου. 

## Πρώτα χρόνια και σπουδές
Γεννήθηκε στην Κωνσταντινούπολη, μεγάλωσε στην Θεσσαλονίκη, ακολούθησε νομικές σπουδές και ήταν δικηγόρος στην Αθήνα (Άρειος Πάγος).

## Πολιτική καριέρα
Υπηρέτησε το 1954 ως Νομάρχης στην Εύβοια και εξελέγη δύο φορές βουλευτής στην Κοζάνη  με την Ε.Ρ.Ε. (Εθνική Ριζοσπαστική Ένωση) την οποία ίδρυσε ο Κωνσταντίνος Καραμανλής.

## Παραπομπές


## Εξωτερικοί σύνδεσμοι
*  Εγκαίνια έργων στην πλατεία Ομονοίας από τον Κωνσταντίνο Καραμανλή
*  Ίδρυση της Δημόσιας Τεχνικής Σχολής Σιάτιστας
*  Εγκαίνια του αγωγού της Αθήνας στο Κερατσίνι, άφιξη αυτοκινήτου με τον Πρωθυπουργό Κωνσταντίνο Καραμανλή.
* [Κατάλογος Ελλήνων βουλευτών (1961)](https://el.wikipedia.org/wiki/%CE%9A%CE%B1%CF%84%CE%AC%CE%BB%CE%BF%CE%B3%CE%BF%CF%82_%CE%95%CE%BB%CE%BB%CE%AE%CE%BD%CF%89%CE%BD_%CE%B2%CE%BF%CF%85%CE%BB%CE%B5%CF%85%CF%84%CF%8E%CE%BD_(1961))

Κατηγορία:Έλληνες δικηγόροι του 20ού αιώνα
Κατηγορία:Βουλευτές Κοζάνης
Κατηγορία:Βουλευτές εκλεγμένοι με την ΕΡΕ
Κατηγορία:Νομάρχες Ευβοίας
Κατηγορία:Παραλήπτες του Τάγματος του Γεωργίου Α΄
Κατηγορία:Μακεδόνες
Κατηγορία:Έλληνες Γενικοί Γραμματείς
Αλεξάντρ Μπίμπικοφ

Ο **Αλεξάντρ Ιλίτς Μπίμπικοφ** (ρωσική γραφή: **Александр Ильич Бибиков**),  (10 Ιουνίου 1729, Μόσχα – 20 Απριλίου 1774, Μπουγκούλμα του Ταταρστάν) υπήρξε Ρώσος πολιτικός άνδρας και στρατηγός.
Καταγόταν από παλιά οικογένεια ευγενών και είχε κουνιάδο τον μετέπειτα αρχιστράτηγο του τσαρικού στρατού τον καιρό των ναπολεόντειων πολέμων και της γαλλικής εισβολής στη Ρωσία, τον περίφημο Μιχαήλ Ιλαριόνοβιτς Κουτούζοφ.

Ο Μπίμπικοφ ξεκίνησε τη στρατιωτική του σταδιοδρομία το 1746 και συμμετείχε στον Επταετή Πόλεμο (1756-1763). Ήταν διοικητής τάγματος στη μάχη του Τσόρντορφ (τότε χωριό της Πρωσίας, σήμερα λέγεται Σαρμπίνοβο και ανήκει στην Πολωνία) στην οποία η μονάδα του έχασε 60 αξιωματικούς και τους μισούς στρατιώτες της αλλά δεν υποχώρησε. Προάχθηκε σε συνταγματάρχη από την αυτοκράτειρα της Ρωσίας Ελισάβετ. Πήρε μέρος επίσης στη μάχη του Κούνερσντορφ και αμέσως μετά διορίστηκε στρατιωτικός διοικητής της υπό ρωσικά όπλα κατεχόμενης Φρανκφούρτης. 

Ο Μπίμπικοφ έδρασε κατά της Ομοσπονδίας του Μπαρ, συμμαχίας Πολωνών και Λιθουανών ευγενών που έλαβε χώρα στο κάστρο της πόλης Μπαρ της Ουκρανίας για την προστασία της Πολωνο-Λιθουανικής Κοινοπολιτείας από την επιρροή των Ρώσων και Πολωνών ρεφορμιστών που επιδίωκαν να περιορίσουν τη δύναμή τους (εκείνα τα χρόνια η Πολωνία και η Λιθουανία αποτελούσαν ομόσπονδο κράτος με μεγάλη έκταση και πολιτισμική ακμή το οποίο οι Ρώσοι επιδίωκαν να ελέγξουν αποδυναμώνοντας τους τοπικούς φεουδάρχες και ενισχύοντας το ρόλο του Πολωνού βασιλιά, ο οποίος βρισκόταν υπό τη ρωσική επιρροή - η Ομοσπονδία αυτή είχε το καλύτερο ιππικό στον κόσμο, με τους ουσάρους του πολωνικού ιππικού να γράφουν ανεξίτηλα το όνομά τους στις λαμπρότερες σελίδες της ιστορίας των πολέμων).

Το 1773 ο Μπίμπικοφ στάλθηκε προς καταστολήν της εξέγερσης των Κοζάκων του Εμελιάν Πουγκατσιόφ. Κατά τη διάρκεια της εκστρατείας αυτής ασθένησε από χολέρα και πέθανε, σε ηλικία 45 ετών. Η αυτοκράτειρα Ελισάβετ δώρισε μεγάλες εκτάσεις γης στην οικογένειά του για τις έξοχες υπηρεσίες που προσέφερε στην πατρίδα. Όλα τα ιστορικά δεδομένα συγκλίνουν στο ότι ήταν άντρας με σπουδαίες στρατιωτικές και διοικητικές ικανότητες, έξοχος διπλωμάτης και πρόμαχος υψηλών ηθικών αξιών.

## Παραπομπές


## Πηγές
**Αγγλική Βικιπαίδεια*
**Ιστορία του Ευρωπαϊκού Πνεύματος* του Παναγιώτη Κανελλόπουλου

## Εξωτερικοί σύνδεσμοι
* 

Κατηγορία:Ρώσοι στρατιωτικοί
Κυπάρισσος (αποσαφήνιση)

Το όνομα **Κυπάρισσος** (το *[[κυπαρίσσι]]* στα αρχαία ελληνικά ) μπορεί να αναφέρεται στα εξής:

**Κυπάρισσος (αρχαία πόλη), πόλη της αρχαίας Φωκίδας.
*Στα  πρόσωπα: 
**Κυπάρισσος, πρόσωπο της Ελληνικής μυθολογίας.
**Κυπάρισσος Στέφανος (1857 - 1917), Έλληνας φυσικομαθηματικός, καθηγητής Εθνικού Πανεπιστημίου Αθηνών.
*Στους οικισμούς:
**Κυπάρισσος Αιτωλοακαρνανίας 
**Κυπάρισσος Ηρακλείου 
**Κυπάρισσος Θεσπρωτίας
**Κυπάρισσος Λακωνίας 
**Κυπάρισσος Λάρισας 
**Κυπάρισσος Χανίων

## Δείτε επίσης
*Κυπαρίσσι (αποσαφήνιση)

Κατηγορία:Αποσαφηνίσεις ελληνικών τοπωνυμίων
Κατηγορία:Αποσαφηνίσεις ονομάτων
Ασύμβατες ευθείες

Στην στερεομετρία, **ασύμβατες ευθείες** είναι δύο ευθείες που δεν έχουν κοινό σημείο και που δεν είναι παράλληλες. 

Για παράδειγμα, στο ορθογώνιο παραλληλεπίπεδο του διπλανού σχήματος οι φορείς των \rm AD και \rm BB_1 είναι ασύμβατες ευθείες, των AD και BC παράλληλες και των AB και BC τεμνόμενες. 

Δυο ευθείες που βρίσκονται στο ίδιο επίπεδο είτε θα τέμνονται είτε θα συμπίπτουν είτε θα είναι παράλληλες. Επομένως, ασύμβατες ευθείες μπορεί να υπάρχουν μόνο σε τρεις ή περισσότερες διαστάσεις.

## Γενική θέση

Αν τέσσερα σημεία επιλεγούν τυχαία και ομοιόμορφα μέσα σε ένα μοναδιαίο κύβο, είναι σχεδόν βέβαιο ότι θα ορίσουν ένα ζεύγος λοξών γραμμών. Μετά την επιλογή των τριών πρώτων σημείων, το τέταρτο σημείο θα ορίσει μια μη λοξή γραμμή εάν, και μόνο εάν, είναι συμπίπτουσα με τα τρία πρώτα σημεία. Ωστόσο, το επίπεδο που διέρχεται από τα τρία πρώτα σημεία αποτελεί υποσύνολο του μέτρου μηδέν του κύβου και η πιθανότητα το τέταρτο σημείο να βρίσκεται σε αυτό το επίπεδο είναι μηδέν. Εάν δεν βρίσκεται, οι ευθείες που ορίζονται από τα σημεία θα είναι λοξές.

Παρομοίως, στον τρισδιάστατο χώρο μια πολύ μικρή διαταραχή οποιωνδήποτε δύο παράλληλων ή τεμνομένων ευθειών θα τις μετατρέψει σχεδόν σίγουρα σε λοξές ευθείες. Επομένως, οποιαδήποτε τέσσερα σημεία σε γενική θέση σχηματίζουν πάντα λοξές ευθείες.

Με αυτή την έννοια, οι λοξές γραμμές είναι η «συνήθης» περίπτωση και οι παράλληλες ή τεμνόμενες γραμμές είναι ειδικές περιπτώσεις. 

## Παραπομπές


 

Κατηγορία:Αναλυτική γεωμετρία
Κατηγορία:Ευθείες
Κατηγορία:Στερεομετρία
Ναυτικό άσυλο

Με τον όρο **ναυτικό άσυλο**, ή **ναυτική ασυλία**, χαρακτηρίζεται γενικά η δυνατότητα ενός κράτους να παράσχει προστασία σε διωκόμενο άτομο από τις Αρχές άλλου κράτους,  εφόσον καταφύγει σε πολεμικό πλοίο του, κατά το χρόνο που βρίσκεται αυτό ελλιμενισμένο σε λιμένα ή πλέει στα χωρικά ύδατα  του δεύτερου (κράτους).

Η περίπτωση αυτή περιλαμβάνεται στη γενικότερη έννοια παροχής πολιτικού ασύλου, η οποία στη πράξη διευκολύνεται από το γενικότερο καθεστώς  της ετεροδικίας που διέπει τα πολεμικά πλοία.  Σε πολλές όμως των περιπτώσεων απαντάται με ευρύτερη ακόμα έννοια εφαρμογής ακόμα και σε εμπορικά πλοία ενημερώνοντας άμεσα διεθνείς οργανισμούς.

Παρά ταύτα το ναυτικό άσυλο δεν έχει μέχρι σήμερα αποτελέσει αντικείμενο ιδιαίτερης αναγνώρισης στο Διεθνές Δίκαιο που θα  μπορούσε να θεσμοθετηθεί και να δημιουργήσει έτσι συγκεκριμένα δικαιώματα και υποχρεώσεις. Αυτό έχει σαν επακόλουθο κάθε μία των περιπτώσεων να εξετάζεται χωριστά και να επαφίεται είτε στη μεταξύ των κρατών ιδίες σχέσεις, είτε σε ανεπίσημη παρέμβαση άλλων συμμαχικών χωρών ή χωρών επιρροής.

*Σημειώνεται ότι το αντίθετο ακριβώς του παραπάνω είναι η περίπτωση το πλήρωμα πολεμικού πλοίου που ελλιμενίζεται σε κάποιο λιμένα εξωτερικού ή πλέει τα χωρικά ύδατα ξένης χώρας να ζητήσει την προστασία, ασυλία, αυτής της χώρας. Τούτο ανάγεται καθαρά στο πολιτικό άσυλο κατ΄ αντίθεση του ναυτικού. Σε τέτοια περίπτωση παροχής ασυλίας το πλοίο  παραδίδεται στη χώρα της οποίας φέρει τη σημαία. Τέτοια περίπτωση, ίσως μοναδική ήταν η λεγόμενη ανταρσία του Α/Τ Βέλους το 1973.

## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.12ος, σελ.102.

Κατηγορία:Άσυλο
Κατηγορία:Πολεμικό ναυτικό
Κατηγορία:Ναυτικό Δίκαιο
Κατηγορία:Διεθνές Δίκαιο
Γαλαξιακές συντεταγμένες

[thumb|Η θέση του [Ήλιος|Ήλιου μέσα στον Γαλαξία, με τις τιμές των γαλαξιακών συντεταγμένων]]
Οι **γαλαξιακές  συντεταγμένες** αποτελούν ομώνυμο σύστημα συντεταγμένων που επινοήθηκε για προβλήματα θέσεως και δομής που αφορούν τον Γαλαξία, εξ ου και η ονομασία τους.

Για τον προσδιορισμό αυτών των συντεταγμένων οι αστρονόμοι εισήγαγαν την έννοια του γαλαξιακού ισημερινού, ενός κύκλου που περιβάλει την ουράνια σφαίρα και από της θέσης του Ηλίου διαιρεί στα δύο τη γαλαξιακή ζώνη, δημιουργώντας έτσι τους Βόρειο και Νότιο γαλαξιακούς Πόλους.
Οι γαλαξιακές συντεταγμένες είναι το "γαλαξιακό μήκος" (λγαλ) και το "γαλαξιακό πλάτος" (φγαλ), που ορίζονται ως ακολούθως:

## Γαλαξιακό μήκος
Το **γαλαξιακό μήκος** **λ<sub>γαλ</sub>** είναι η γωνία η οποία μετριέται από ένα ορισμένο σημείο του Τοξότη στη  διεύθυνση του πυρήνα του γαλαξία όπου και θεωρείται θετικό προς τη διεύθυνση του Βορρά του Ουρανού (σε αυξανόμενη απόκλιση).thumb|600x600px|Οριζόντιο πανόραμα του Γαλαξία|centre
## Γαλαξιακό πλάτος
thumb|right|200px|Μέτρηση των λ<sub>γαλ</sub> άνω, και φ<sub>γαλ</sub> κάτω
Το **γαλαξιακό πλάτος**, **φ<sub>γαλ</sub>** είναι η γωνία η οποία μετριέται από το γαλαξιακό ισημερινό όπου και θεωρείται θετική προς τον Βόρειο  γαλαξιακό Πόλο, που βρίσκεται στη διεύθυνση του Κόμη Βερενίκης.

### Δείτε επίσης

* Ουράνιες συντεταγμένες
* Τοπικές συντεταγμένες ή **οριζόντιες συντεταγμένες**.
* Γεωγραφικές συντεταγμένες

## Εξωτερικοί σύνδεσμοι
* Ουράνιες / Γαλαξιακές συντεταγμένες,  Εργαλείο μετατροπής.
* Γαλαξιακές συντεταγμένες, από την Internet Encyclopedia of Science
* Universal μετατροπές 
*  Αστρονομία: Γαλαξιακές συντεταγμένες, - Πανεπιστήμιο του St Andrews 
* Αστρικός χάρτης στην Γαλαξιακή Προοπτική
* Ένας Άτλας του Σύμπαντος

Κατηγορία:Γαλαξίας
Κατηγορία:Συστήματα συντεταγμένων
Κατηγορία:Ουράνιο σύστημα συντεταγμένων
C3H4O

Ο μοριακός τύπος **C<sub>3</sub>H<sub>4</sub>O** μπορεί να αναφέρεται στα ακόλουθα δεκατρία (13) ισομερή θἐσης:
# 1-προπινόλη (ελάσσων ταυτομερές της προπενόνης) με σύντομο συντακτικό τύπο CH3C &equiv; COH.
# 2-προπινόλη με σύντομο συντακτικό τύπο HC &equiv; CCH2OH.
# Προπαδιενόλη (ελάσσων ταυτομερές της 2-προπενάλης) με σύντομο συντακτικό τύπο H2C=C=CHOH.
# 1-κυκλοπροπενόλη (ελάσσων ταυτομερές της κυκλοπροπανόνης) με σύντομο συντακτικό τύπο 100 px
# 2-κυκλοπροπενόλη με σύντομο συντακτικό τύπο 50 px
# Αιθινυλομεθυλαιθέρας ή μεθοξυαιθίνιο με σύντομο συντακτικό τύπο HC &equiv; COCH3.
# Οξετένιο ή 1,3-εποξυπροπένιο με σύντομο συντακτικό τύπο 50 px.
# Μεθυλοξιρένιο ή 1,2-εποξυπροπένιο με σύντομο συντακτικό τύπο 100 px.
# Μεθυλενοξιράνιο ή 2,3-εποξυπροπένιο με σύντομο συντακτικό τύπο 80 px.
# Οξαδικυκλοβουτάνιο ή 1,2-εποξυκυκλοπροπάνιο με σύντομο συντακτικό τύπο 30 px.
# Προπενόνη (κύριο ταυτομερές της 1-προπινόλης) με σύντομο συντακτικό τύπο CH3CH=C=O.
# Προπενάλη με σύντομο συντακτικό τύπο CH2=CHCHO.
# Κυκλοπροπανόνη (κύριο ταυτομερές της 1-κυκλοπροπενόλης) με σύντομο συντακτικό τύπο 20 px

Κατηγορία:Αποσαφηνίσεις χημικών τύπων
Κατηγορία:C3
Κατηγορία:Οργανικές ενώσεις με οξυγόνο
Κατηγορία:Ακόρεστες ενώσεις
Ελικηδόν

thumb|320px|Η ελικηδόν γραφή στο δίσκο της Φαιστού

Ο όρος **ελικηδόν** είναι αρχαίο ελληνικό επίρρημα που σημαίνει κίνηση της έλικας. Ελικηδόν έχει χαρακτηρισθεί κάποια ιδιάζουσα αρχαία ελληνική γραφή όπου η σειρά των γραμμάτων σχηματίζει ελικοειδή γραμμή και της οποίας η ανάγνωση άρχιζε συνηθέστερα από την περιφέρεια πρός το κέντρο της διάταξης.

Τέτοιου τύπου γραφή βρέθηκε σε επιγραφές του 7ου και 6ου αιώνα π.Χ. κατά τις αρχαιολογικές έρευνες σε διάφορα μέρη του ελληνικού χώρου όπως στη Σαντορίνη, την Ολυμπία κ.α. Επίσης ελικηδόν γραφή φέρουν πολλά δακτυλίδια, αρχαία νομίσματα και δίσκοι.
* Χαρακτηριστικότερο παράδειγμα όμοιας γραφής είναι η γραφή επί του προϊστορικού Δίσκου της Φαιστού.

## Δείτε επίσης
* Βουστροφηδόν

Κατηγορία:Ελληνική γλώσσα
Κατηγορία:Συστήματα γραφής
Χημική ασυμμετρία

Ειδικότερα στη Χημεία με τον όρο **χημική ασυμμετρία** (chemical asymmetry, ή chemical chirality = προφέρεται καϊράλιτυ), χαρακτηρίζεται το φαινόμενο της ύπαρξης ενός ή περισσοτέρων ασύμμετρων ατόμων (= που με απλούς δεσμούς συνδέονται με διαφορετικά άτομα ή ρίζες), στο μόριο μιας χημικής ένωσης.

Γενικά οι χημικές ενώσεις που στο μόριό τους παρουσιάζουν αυτό το φαινόμενο στρέφουν το επίπεδο του πολωμένου φωτός, συνεπώς είναι οπτικά ενεργές ενώσεις, και εμφανίζονται υπό διάφορες στερεοϊσομερείς μορφές.

* Ο όρος chirality είναι παράγωγος από την ελληνική λέξη χέρι, χείρα, αποδίδοντας την αντιτακτή θέση των δακτύλων των δύο χεριών.

## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.12, σελ.103.

Ασυμμετρία
Ασυμμετρία
Κατηγορία:Συμμετρία
Κατηγορία:Χειρομορφία (χημεία)
Πρόσφυμα

**Πρόσφυμα** (ή παράθημα) στη γλωσσολογία είναι μόρφημα (συλλαβή ή φθόγγος) που προστίθεται στη θεματική ρίζα  για την κλίση ή την παραγωγή λέξης. Ανάλογα με τη θέση του σε σχέση με τη ρίζα της λέξης, αποκαλείται ειδικότερα:
* πρόθημα (*ξε*-πλένω)
* επίθημα (μαν-*ούλα*)
* ένθημα (αναλα-*μ*-βάνω)

Η λέξη δημιουργήθηκε από το αρχαιοελληνικό *προσφύω/προσφύομαι* «φυτρώνω πάνω σε κάτι, προσκολλώμαι», και ως γλωσσολογικός όρος αποτελεί μεταφραστικό δάνειο από το γαλλικό *affixe*.

## Παραπομπές


## Εξωτερικοί σύνδεσμοι
Πρωτάθλημα ποδοσφαίρου Ρουμανίας

Το **Πρωτάθλημα Ποδοσφαίρου Ρουμανίας** (ρουμανικά: *Liga 1*) γνωστό και ως *Liga I Bergenbier* για εμπορικούς λόγους, ξεκίνησε την περίοδο 1909-1910 και είναι η δημοφιλέστερη ποδοσφαιρική διοργάνωση της χώρας. Υπεύθυνη για τη διεξαγωγή του πρωταθλήματος είναι η Ένωση Επαγγελματικού Ποδοσφαίρου (LPF), υπό την εποπτεία της Ρουμανικής Ομοσπονδίας Ποδοσφαίρου (FRF).

## Πληροφορίες
Το Πρωτάθλημα ποδοσφαίρου Ρουμανίας ξεκίνησε το 1909 με μόλις τρεις ομάδες που έπαιζαν μεταξύ τους και παρέμεινε έτσι ως ένα μικρό πρωτάθλημα που συμμετείχαν 6 ομάδες το μάξιμουμ μέχρι την περίοδο 1915-16 όταν και διακόπηκε από το 1916 εως το 1919 την περίοδο του Α' Παγκοσμίου Πολέμου και συνεχίστηκε με την ίδια μορφή τις σεζόν 1919-20 και 1920-21.

Από την σαιζόν 1921-22 έως την περίοδο 1937-38 το πρωτάθλημα διεξαγόταν ως ένα τουρνουά όπου οι δύο ομάδες που έφταναν στον τελίκό έπαιζαν για το πρωτάθλημα. Λίγα χρόνια πριν την αρχή του Β' Παγκοσμίου Πολέμου την σαιζόν 1938-39 το πρωτάθλημα Ρουμανίας πήρε την σημερινή του μορφή. Στο πρωτάθλημα Ρουμανίας, που ήταν για την περίοδο 2016-17 δέκατο έβδομο στην ευρωπαϊκή κατάταξη της UEFA, συμμετέχουν 16 ομάδες.

Η πρωταθλήτρια ομάδα της χώρας συμμετέχει στο Τσάμπιονς Λιγκ ενώ η 2η και η 3η ομάδα της βαθμολογίας συμμετέχει στο Γιουρόπα Κόνφερενς Λιγκ. Στη Λιγκ 2 υποβιβάζονται οι 3 ομάδες που τερματίζουν τελευταίες στο πρωτάθλημα της Λιγκ 1 και αντίστοιχα προβιβάζονται στην Λιγκ 1 οι 3 ομάδες που τερματίζουν στις 3 πρώτες θέσεις της Λιγκ 2.

## Πρωταθλητές

## Σύνολο τίτλων ανα σύλλογο
 

Ρουμανια
Κατηγορία:Ποδοσφαιρικές διοργανώσεις Ρουμανίας
Κατηγορία:Ανώτατα εθνικά ποδοσφαιρικά πρωταθλήματα
Ευρωπαϊκό Ινστιτούτο Δημόσιας Διοίκησης

μικρογραφία|Το Ευρωπαϊκό Ινστιτούτο Δημόσιας Διοίκησης στο Μάαστριχτ της Ολλανδίας
Το **Ευρωπαϊκό Ινστιτούτο Δημόσιας Διοίκησης** (European Institute of Public Administration – EIPA) ιδρύθηκε το 1981 και εδρεύει στο Μάαστριχτ (Maastricht, O. L.Vrouweplein 22) της Ολλανδίας. Σκοπός του Ινστιτούτου είναι η παροχή τεχνογνωσίας, μέσω εξειδικευμένων προγραμμάτων, σε λειτουργούς της Ευρωπαϊκής Ένωσης και υπαλλήλους του δημόσιου τομέα των κρατών – μελών της. Η Ευρωπαϊκή Επιτροπή (European Commission) υποστηρίζει οικονομικά το Ινστιτούτο μέσω του προϋπολογισμού της Ευρωπαϊκής Ένωσης.

Το Ινστιτούτο αποτελείται από τρεις μονάδες με αντικείμενό τους αντίστοιχα  (ι) τις τεχνικές λήψης αποφάσεων στην Ευρωπαϊκή Ένωση, (ιι) το ευρωπαϊκό δημόσιο μάνατζμεντ, και (ιιι) τις πολιτικές ευρωπαϊκής ολοκλήρωσης. Το αντικείμενο του Ινστιτούτου επικεντρώνεται σε τρεις κατά βάση τομείς: μάθηση και ανάπτυξη, συμβουλευτικές υπηρεσίες και έρευνα. 

Το Ινστιτούτο έχει ιδρύσει και τρία εξειδικευμένα κέντρα (ι) στο Λουξεμβούργο, το Ευρωπαϊκό Κέντρο Δικαστών και Δικηγόρων, (ιι) στη Βαρκελόνη, το Ευρωπαϊκό Κέντρο Περιφερειών, και (ιιι) στη Βαρσοβία, το Ευρωπαϊκό Κέντρο για το Δημόσιο Οικονομικό Μάνατζμεντ.  

Το Ευρωπαϊκό Ινστιτούτο Δημόσιας Διοίκησης είναι ανεξάρτητος οργανισμός, ο οποίος διοικείται από Διοικητικό Συμβούλιο (Board of Governors), συγκροτούμενο από εκπροσώπους των κρατών-μελών της Ευρωπαϊκής Ένωσης και των συνδεδεμένων μελών του Ινστιτούτου. Η καθ’ ημέραν διοίκηση του Ινστιτούτου ανήκει στο Γενικό Διευθυντή, ο οποίος είναι επίσης υπεύθυνος για τη διαμόρφωση και υλοποίηση των πολιτικών του και την εκπροσώπησή του. 

Πρόεδρος του Διοικητικού Συμβουλίου είναι σήμερα ο Henning Christophersen , Δανός πολιτικός και πρώην αντιπρόεδρος της Ευρωπαϊκής Επιτροπής, ενώ στη Γενική Διεύθυνση του Ινστιτούτου προΐσταται η  Dr. Marga Proehl, καθηγήτρια στο Πανεπιστήμιο Σπάγιερ (Speyer) της Γερμανίας και πρώην στέλεχος του Υπουργείου Εσωτερικών της Γερμανίας. 

Από το 1989 ως το 1995, Γενικός Διευθυντής του Ινστιτούτου είχε χρηματίσει ο Σπύρος Παππάς, πρώην μέλος του Συμβουλίου της Επικρατείας στην Ελλάδα και μετέπειτα (1995 – 2001) Γενικός Διευθυντής της Ευρωπαϊκής Επιτροπής.

## Πηγές
* ΕΙΡΑ brochure (in English) 
* https://web.archive.org/web/20180117113715/http://www.eipa.nl/

## Εξωτερικοί σύνδεσμοι
* 

Κατηγορία:Ευρωπαϊκή Ένωση
Ζωτική ενέργεια

**Ζωτική ενέργεια** (στα λατινικά *vis vitalis*) ονομάζεται *η [[ενέργεια]] στην οποία οφείλεται το φαινόμενο της [[ζωή|ζωής]]*. Ο όρος είναι πλέον παρωχημένος και δεν χρησιμοποιείται, εξ αιτίας της ανάπτυξης της βιοχημείας.

Τους προηγούμενους αιώνες πίστευαν ότι η δράση των ζωντανών οργανισμών οφείλεται σε ένα είδος ενέργειας διαφορετικό από τα είδη ενέργειας που συναντώνται εκτός των ζωντανών οργανισμών. Επιπλέον, αυτό το είδος ενέργειας συντηρούσε τη ζωή.

Σταδιακά αυτή η άποψη υποχώρησε έναντι των υποστηρικτών των βιοχημικών αντιδράσεων. Σύμφωνα με τους τελευταίους η δράση των ζωντανών οργανισμών είναι αποτέλεσμα εσωτερικών μετατροπών ενέργειας και κυρίως της χημικής ενέργειας, η οποία προσλαμβάνεται από τον οργανισμό μέσω της τροφής. Επιπλέον, αυτές οι μετατροπές υπακούουν στους ίδιους νόμους που υπακούουν και τα υπόλοιπα χημικά και φυσικά φαινόμενα (ενοποίηση ανόργανης και οργανικής χημείας).

Κατηγορία:Ιστορία της βιολογίας
Μέδουσα Ξάνθης

Η **Μέδουσα** (πομάκικα: Μέμκοβα· βουλγαρικά: Мемково) είναι ένας ορεινός οικισμός 311 κατοίκων (απογραφή 2001)  στο Νομό Ξάνθης ο οποίος βρίσκεται στα Ελληνοβουλγαρικά σύνορα και διασχίζεται από τον ποταμό Κομψάτο.

Ο πληθυσμός του έχει στενούς οικογενειακούς δεσμούς με τον πληθυσμό του Ζλάτογκραντ. Οι ντόπιοι διατήρηουν και σήμερα τη μητρική Πομάκικη γλώσσα τους, η οποια εχει κρατησει τα πιο χαρακτηριστικά γνωρίσματα για την Ζλάτογκραντ διάλεκτο. Στο χωριό σώζονται ακόμη τα παλιά σπίτια, η αρχιτεκτονική του οποίου συμπίπτει με εκείνη από τα παλαιότερα κτήρια στο Ζλάτογκραντ.

Αξιοθέατο στο χωριό είναι η παραδοσιακή αρχιτεκτονική των σπιτιών και το τοξοτό γεφύρι πάνω από το ποταμό Κομψάτο. Στο παρελθόν υπήρχε και δεύτερο τοξοτό γεφύρι το οποίο καταστράφηκε από τις πλημμύρες του ποταμού το 1996. 

## Παραπομπές


## Εξωτερικοί σύνδεσμοι
* Εκπομπή της ΕΡΤ (βίντεο) ''Μένουμε Ελλάδα'': Διαδρομές με τζιπ στα Πομακοχώρια - Βόλτα στη Μέδουσα και στην Κοττάνη.

Κατηγορία:Χωριά της περιφερειακής ενότητας Ξάνθης
Μεδουσα
Κατηγορία:Δήμος Μύκης
Αμνησία

**Αμνησία** είναι η απώλεια μνήμης. Τα αίτια της αμνησίας μπορεί να είναι πολλά: ένα ατύχημα που προκαλεί βλάβες στον εγκέφαλο, η γήρανση, ο αλκοολισμός, ένα ισχυρό ψυχολογικό σοκ κ.ά. Η διάρκεια της αμνησίας εξαρτάται τόσο από το αίτιό της, όσο και από την κατάσταση του ατόμου και την θέλησή του να επανέλθει.

Η αμνησία είναι μερική ή ολική. Μερική είναι η απώλεια μνήμης των γεγονότων μετά το ατύχημα που προκάλεσε την αμνησία. Ολική είναι η πλήρης απώλεια μνήμης των γεγονότων πριν και μετά τη γενεσιουργό αιτία.

Απώλεια μνήμης μπορεί να υπάρξει περιστασιακά σε πολλές περιπτώσεις, αλλά συνήθως είναι μικρής διάρκειας και δεν δημιουργεί προβλήματα. Τέτοιες περιπτώσεις είναι η μέθη, οι επιληπτικές κρίσεις, ένα απλό χτύπημα, το ηλεκτροσοκ, μια έντονη συναισθηματική φόρτιση κτλ.

Η αμνησία αποτελεί αντικείμενο μελέτης τόσο της ιατρικής όσο και της ψυχολογίας.

## Βιβλιογραφία
* «Νέα εγκυκλοπαίδεια παιδεία», Εκδόσεις Μαλλιάρης Παιδεία, 2005.

## Εξωτερικοί σύνδεσμοι
* 
* 


Κατηγορία:Γνωστικές διαταραχές
Κατηγορία:Διαταραχές μνήμης
Εμμανουήλ Αργυρόπουλος

Ο **Εμμανουήλ Αργυρόπουλος** (1889 - 4 Απριλίου 1913) ήταν πρωτοπόρος της αεροπορίας στην Ελλάδα. Ήταν ο πρώτος Έλληνας αεροπόρος που εκτέλεσε πτήση στην Ελλάδα, καθώς και η πρώτη απώλεια της ελληνικής στρατιωτικής αεροπορίας. 

## Η πρώτη πτήση
Ο Αργυρόπουλος ήταν αρχικά πολιτικός μηχανικός, όμως εγκατέλειψε το επάγγελμά του και πήγε στο Παρίσι για να σπουδάσει αεροναυπηγική. Στο τέλος Ιανουαρίου 1912 απέκτησε άδεια πιλότου και επέστρεψε στην Ελλάδα μαζί με το ιδιόκτητο αεροσκάφος του τύπου Nieuport IV.G 50 ίππων. Στις 8 Φεβρουαρίου 1912 εκτέλεσε την πρώτη πτήση στους ελληνικούς ουρανούς, γεγονός που είχε ιδιαίτερη απήχηση στον εγχώριο τύπο: Αφού απογειώθηκε από την περιοχή του Ρουφ, πραγματοποίησε 16 λεπτά πτήση που περιελάμβανε και πτήση πάνω από την Ακρόπολη. Μία ώρα αργότερα πραγματοποίησε και δεύτερη πτήση, αυτή τη φορά με συνεπιβάτη τον πρωθυπουργό της χώρας, Ελευθέριο Βενιζέλο. Ο πρωθυπουργός, ενθουσιασμένος δήλωσε ότι η Ελλάδα πρέπει να εκμεταλλευτεί αυτό το νέο όπλο.

## Βαλκανικοί πόλεμοι
Όταν ξέσπασαν οι Βαλκανικοί Πόλεμοι τον Οκτώβριο του 1912, εντάχθηκε στις τάξεις των Ενόπλων Δυνάμεων, με τον βαθμό του Υπολοχαγού. Στις 4 Απριλίου 1913 κατά τη διάρκεια αναγνωριστικής αποστολής, και με συνεπιβάτη τον αθλητή και ποιητή Κωνσταντίνο Μάνο, το αεροσκάφος του, τύπου Blériot XI, υπέστη μηχανική βλάβη και κατέπεσε από ύψος 600 μέτρων κοντά στον Λαγκαδά Θεσσαλονίκης.

## Παραπομπές


## Πηγές
*
*Αεροπορική Επιθεώρηση. Τεύχος 89.

Κατηγορία:Πρωτοπόροι της αεροπορίας
Κατηγορία:Έλληνες αξιωματικοί της Πολεμικής Αεροπορίας
Κατηγορία:Οικογένεια Αργυροπούλου
Πρωτάθλημα Ποδοσφαίρου Τσεχίας

Το **Πρωτάθλημα Ποδοσφαίρου Τσεχίας** (τσεχικά: *Gambrinus Liga*, για λόγους χορηγίας) είναι μια ποδοσφαιρική διοργάνωση που συμμετέχουν ομάδες της ομώνυμης ευρωπαϊκής χώρας. Ιδρύθηκε το 1993 μετά την ανεξαρτησία των χωρών της Τσεχίας και της Σλοβακίας. Παλιότερα υπήρχε η Τσεχοσλοβακική Λίγκα από το 1925. 

Ανήκει στην Ποδοσφαιρική Ομοσπονδία της Τσεχίας. Στην κατηγορία αγωνίζονται 16 ομάδες με την διεξαγωγή του πρωταθλήματος να αρχίζει τον Αύγουστο και να τελειώνει τον Μάιο.

Το πρωτάθλημα έχουν κατακτήσει μόλις 5 σωματεία, η Σπάρτα Πράγας, η Σλάβια Πράγας, η Βικτόρια Πλζεν, η Σλόβαν Λίμπερετς και η Μπάνικ Όστραβα.

## Το Πρωτάθλημα
Το Πρωτάθλημα αποτελείται από 16 ομάδες και το σύνολο των αγωνιστικών είναι 30. Μετά το τέλος της κανονικής περιόδου ακολουθούν πλει οφ και πλει αουτ για την ανάδειξη του πρωταθλητή και των ομάδων που θα υποβιβαστούν. 

Η ομάδα που θα τερματίσει στην πρώτη θέση θα αγωνιστεί στον τρίτο προκριματικό γύρο του Τσάμπιονς Λιγκ. Οι δύο τελευταίες θα υποβιβαστούν στην Β' Κατηγορία της Τσεχίας. Οι ομάδες που θα τερματίσουν στην δεύτερη και τρίτη θέση κερδίζουν την συμμετοχή τους στο Γιουρόπα Κόνφερενς Λιγκ.

## Πρωταθλητές

### Τίτλοι ανά ομάδα

## Πηγές

Τσεχια
Κατηγορία:Ποδοσφαιρικές διοργανώσεις Τσεχίας
Κατηγορία:Ανώτατα εθνικά ποδοσφαιρικά πρωταθλήματα
Αρχή διατήρησης της ενέργειας

**Αρχή διατήρησης της ενέργειας** είναι ότι *το αλγεβρικό άθροισμα όλων των μορφών ενέργειας που εμφανίζονται σε ένα (απομονωμένο) [[σύστημα]] διατηρείται σταθερό με την πάροδο του χρόνου.* Σε αυτό το άθροισμα μπορεί να ληφθεί υπόψιν η ενέργεια που οφείλεται σε τυχόν έλλειμμα μάζας. Η αρχή διατήρησης της ενέργειας συμπεριλαμβάνεται στη γενικότερη *[[αρχή της διατήρησης της μάζας-ενέργειας|Αρχή διατήρησης της ενέργειας-μάζας]]*.

Η **αρχή διατήρησης της ενέργειας** είναι μια από τις θεμελιώδεις αρχές της Φυσικής, της Χημείας και γενικά των θετικών και φυσικών επιστημών. Σε αυτήν την αρχή στηρίζεται η θεωρητική πρόβλεψη των νετρίνων.

## Ειδικές περιπτώσεις της αρχής διατήρησης της ενέργειας

### Αρχή διατήρησης της μηχανικής ενέργειας

Έστω ότι οι μόνες ενέργειες που μπορούν να μεταβληθούν είναι η δυναμική ενέργεια και η κινητική ενέργεια. Τότε η μηχανική ενέργεια ως το άθροισμα των δύο προηγουμένων, έπεται ότι θα διατηρείται σταθερή. Έτσι, για τις στιγμές 1 και 2 ισχύει:

U_1+K_1=U_2+K_2

όπου U_1 η συνολική δυναμική ενέργεια όλων των σωμάτων τη στιγμή 1, U_2 η συνολική δυναμική ενέργεια όλων των σωμάτων τη στιγμή 2, K_1 η συνολική κινητική ενέργεια όλων των σωμάτων τη στιγμή 1 και K_2 η συνολική κινητική ενέργεια όλων των σωμάτων τη στιγμή 2
K_1

Στην περίπτωση των ελαστικών κρούσεων η συνολική κινητική ενέργεια δε μεταβάλλεται, οπότε η παραπάνω εξίσωση γίνεται:

K_1=K_2

### Αρχή διατήρησης της ενέργειας με θερμικές απώλειες

Αν στο σύστημα μεταβάλλονται μόνο η δυναμική ενέργεια, η μηχανική ενέργεια και υπάρχουν τριβές, ενώ οι υπόλοιπες μορφές ενέργειας παραμένουν σταθερές, τότε η εξίσωση γίνεται:

U_1+K_1=U_2+K_2+Q

όπου Q η θερμική ενέργεια που οφείλεται στις τριβές.

### [[Πρώτος θερμοδυναμικός νόμος]]

Ο πρώτος θερμοδυναμικός νόμος είναι υποπερίπτωση της αρχής διατήρησης της ενέργειας, αν όλες οι υπόλοιπες μορφές εκτός του έργου του αερίου, της εσωτερικής ενέργειας και της θερμικής ενέργειας, διατηρούνται σταθερές.

### Αρχή διατήρησης της ενέργειας στις [[χημική αντίδραση|χημικές αντιδράσεις]]

Η ενέργεια γενικά του συστήματος ονομάζεται ενθαλπία. Κατά τις χημικές αντιδράσεις οι μεταφορά ενέργειας γίνεται από το σύστημα στο περιβάλλον ή αντίστροφα με τη μορφή θερμότητας, ενώ το τυχόν έργο του συστήματος συνυπολογίζεται στην ενθαλπία. Η εξίσωση είναι:

H_1=Q+H_2

όπου με Η συμβολίζεται η ενθαλπία και Q η θερμότητα που αποβάλλεται στο περιβάλλον

### Αρχή διατήρησης της ενέργειας σε [[πυρηνική αντίδραση|πυρηνικές αντιδράσεις]]

Στις πυρηνικές αντιδράσεις σημαντική είναι η ακτινοβολία γ και το έλλειμμα μάζας. Από την ισοδυναμία μάζας-ενέργειας προκύπτει ότι

E=\Delta mc^2

όπου Δm το έλλειμμα μάζας και E η ηλεκτρομαγνητική ενέργεια, που εκπέμπεται σε ακτινοβολία γ

Διατηρηση
Ενεργεια
Διατηρηση
Κατηγορία:Ιστορία των ιδεών
Σακαβέμ

Η **Σακαβέμ** (πορτογαλικά: **Sacavém**; αραβικά: **شقبان**; προφορά σε IPA: sɐkɐ'vɐ̃ĩ) είναι πόλη της Πορτογαλίας, και ένα από τα 18 τοπικά διαμερίσματα (freguesia) του ευρύτερου δήμου Λόυρες (Loures) στην Κεντρική Πορτογαλία, 12 χιλιόμετρα βορειοανατολικά της πρωτεύουσας, Λισσαβώνας. Η Σακαβέμ καλύπτει έκταση 3,81 τ.χλμ. και κατά την απογραφή του 2001 είχε εγγεγραμμένο πληθυσμό 17.659 κατοίκους.

Στη Σακαβέμ βρίσκεται η γέφυρα Βάσκο ντα Γκάμα, που ενώνει τις δύο πλευρές του ποταμού Τάγου, και είναι η μεγαλύτερη γέφυρα στην Ευρώπη και η ένατη σε μήκος στον κόσμο.

Η πόλη γιορτάζει την πρώτη Κυριακή του Σεπτεμβρίου την *[[Παναγία της Υγείας]]*.

## Παραπομπές


## Εξωτερικοί σύνδεσμοι

* Επίσημη σελίδα του δήμου

Κατηγορία:Πόλεις της Πορτογαλίας
Μπιμπερστάινια

Η ***Μπιμπερστάινια*** (**Biebersteinia**) είναι ένα γένος που περιλαμβάνει τέσσερα είδη βοτάνων στην τάξη Σαπινδώδη των Αγγειόσπερμων. Βρίσκονται στην Κεντρική Ασία και μερικές κοντινές περιοχές. 

Αυτό το γένος προηγουμένως τοποθετείτο στα Γερανιοειδή (Geraniaceae), αλλά πιο πρόσφατα, μελέτες μοριακής φυλογενετικής του έχουν δώσει μια βασική θέση στα Σαπινδώδη..  Στο Σύστημα APG III, εντάσσεται στη δική του μονογενική οικογένεια, **Biebersteiniaceae**.

Το γένος Biebersteinia είναι ουσιαστικά ασιατικό. Η *Biebersteinia orphanidis* Boiss.1854 αποτελεί το δυτικό όριο εξάπλωσης του γένους και μας παραπέμπει σε μιαν εποχή που η Ελλάδα ήταν σχεδόν ενωμένη με τη Μικρά Ασία. Το φυτό, μετά την αρχική ανακάλυψή του το 1851 από τον Θεόδωρο Ορφανίδη στην Κυλλήνη (Ζήρεια) της Κορινθίας, θεωρήθηκε ότι εξαφανίστηκε από την Ελλάδα (άρα και την Ευρώπη). Το ξαναβρήκε το 1994 ο καθηγητής Αρτέμιος Γιαννίτσαρος με τους συνεργάτες του στο όρος Σαϊτάς.

Η «Biebersteinia του Ορφανίδη» φύεται στα όρη Κυλλήνη (Ζήρεια), Ολίγυρτος, Σαϊτάς και Τραχύ της ορεινής Κορινθίας. Ανατολικότερα από την Ελλάδα το ξαναβρίσκουμε στην οροσειρά του Ταύρου στην Κεντρική-Νότια Τουρκία. Στα βουνά της Κορινθίας το βρίσκουμε σε ανοικτές θέσεις μέσα ή κοντά σε δάση με ελληνικά (κεφαλονίτικα) έλατα. Ανθίζει Μάιο και Ιούνιο. Περιλαμβάνεται στο Βιβλίο Ερυθρών Δεδομένων των Σπάνιων & Απειλούμενων Φυτών της Ελλάδας (εκδ. 2009).

## Παραπομπές


## Εξωτερικοί σύνδεσμοι

* Placing Biebersteinia 
*Biebersteiniaceae of Mongolia in FloraGREIF 
* Biebersteinia orphanidis from Southern Greece
* Rediscovery of Biebersteinia orphanidis
* Φωτογραφίες του φυτού

Κατηγορία:Γερανιοειδή
Παναγιώτης Ρήγας

Ο **Παναγιώτης Ρήγας** (1956-) είναι Έλληνας πολιτικός. Έχει χρηματίσει έπαρχος, νομάρχης, βουλευτής και υφυπουργός.

## Βιογραφικό
Γεννήθηκε το 1956 στην Καλαμάτα. Σπούδασε Δημόσιο Δίκαιο και Πολιτικές Επιστήμες στο Εθνικό και Καποδιστριακό Πανεπιστήμιο Αθηνών και συνέχισε τις σπουδές του με μεταπτυχιακό στο Διεθνές Δίκαιο στο Πανεπιστήμιο της Νίκαιας (Γαλλία).

Τοποθετήθηκε έπαρχος Άνδρου (1986-1988) και Νομάρχης Χίου (1988-1989 και 1993-1994). Εξελέγη Νομάρχης Κυκλάδων το 1994 και το 1998, ενώ το 2002 εξελέγη νομαρχιακός σύμβουλος Κυκλάδων. Το 2004 εξελέγη βουλευτής Κυκλάδων με το ΠΑΣΟΚ, και επανεξελέγη το 2007 και το 2009. Από τον Σεπτέμβριο του 2010 έως και τον Ιούνιο του 2011 ήταν υφυπουργός Οικονομίας, Ανταγωνιστικότητας και Ναυτιλίας στην κυβέρνηση Γεωργίου Παπανδρέου 2009.

Είναι παντρεμένος με την Αλεξάνδρα Προυσαλόγλου.

## Πηγές
* Βιογραφικό του Παναγιώτη Ρήγα στο pasok.gr
* Βιογραφικό του Παναγιώτη Ρήγα στην Ελευθεροτυπία
* Προσωπικό ιστολόγιο του Παναγιώτη Ρήγα

Κατηγορία:Έλληνες υφυπουργοί Περιφερειακής Ανάπτυξης και Ανταγωνιστικότητας
Κατηγορία:Βουλευτές Κυκλάδων
Κατηγορία:Βουλευτές εκλεγμένοι με το ΠΑΣΟΚ
Κατηγορία:Νομάρχες Κυκλάδων
Κατηγορία:Νομάρχες Χίου